Source: http://judo.md/judomd/455-articolul-17-aplicarea-lui-mate.html
Timestamp: 2020-05-28 23:39:40+00:00
Document Index: 5839726

Matched Legal Cases: ['Articolul 17', 'Articolul 17', 'Articolul 17', 'articolul 29', 'Articolul 9', 'Articolul 16', 'Articolul 26']

Articolul 17. Aplicarea lui Mate » Judo.md
БОРЬБА МОЛДОВЫ » JUDO MOLDOVA » Articolul 17. Aplicarea lui Mate
Articolul 17. Aplicarea lui Mate
Arbitrul va anunţa Mate pentru a opri temporar lupta în situaţiile prevăzute în prezentul articol. Sportivii trebuie să revină la locurile ocupate la începutul luptei conform aticolului 1 paragraful 3 din prezentul regulament.
Pentru a reporni lupta arbitrul trebuie să anunţe Hajime.
Excepţie se face atunci când Mate se dă pentru a acorda Shido unui sportiv. In acest caz combatanţii vor rămâne pe loc, fără a mai fi nevoie să se întoarcă în poziţia de start (Mate-Shido-Hajime).
Atunci când se dă Shido pentru părăsirea suprafeţei de luptă sportivii vor reveni la poziţia de start iniţială.
După ce a anunţat Mate, arbitrul trebuie să privească combatanţii pentru a fi sigur că ei au
auzit şi nu continuă lupta sau pentru evitarea oricărui incident.
2. Situaţii în care arbitrul anunţă Mate:
a) Când ambii sportivi părăsesc complet suprafaţa de luptă.
b) Când unul sau ambii sportivi săvârşesc un act interzis conform articolului 27 din prezentul regulament.
c) Când unul sau ambii sportivi sunt răniţi sau li se face rău. Dacă apare vreuna din situaţiile prevăzute în articolul 29, arbitrul, după ce anunţă Mate, va chema doctorul pentru acordarea asistenţei medicale necesare conform articolului mai sus menţionat, fie la cererea sportivului, fie din proprie iniţiativă, în funcţie de gravitatea rănirii şi îi va permite sportivului să adopte orice altă poziţie, diferită faţă de cea de start, pentru a optimiza intervenţia medicală.
d) Când este necesar ca unul sau ambii combatanţi să-şi rearanjeze judogi.
e) Când în Newaza nu există un progres evident.
f) Când un combatant reia o poziţie în picioare, sau jumătate în picioare, ridicându-se din
Newaza cu adversarul în spate, cu mâinile complet ridicate de pe Tatami, indicând faptul că oponentul său a pierdut controlul.
g) Când un combatant se ridică în picioare din Newaza şi îşi ridică adversarul de pe saltea,
care se află culcat pe spate cu unul sau ambele picioare acroşate de orice parte a combatantului.
h) Când un combatant aplică sau încearcă să aplice o tehnică de Kansetsu-waza sau Shime-
waza din poziţia în picioare şi rezultatul nu este suficient de aparent.
i) Când un combatant începe sau execută orice tehnică preparatorie pentru tehnici de lupte
sau de wrestling (nu tehnici de judo), arbitrul va anunţa imediat Mate, încercând să oprească sportivul respectiv să ducă la bun sfârşit acţiunea respectivă.
j) În orice alt caz în care arbitrul consideră că este necesar să o facă.
3. Situaţii în care arbitrul nu trebuie să anunţe Mate.
a) Arbitrul nu trebuie să anunţe Mate pentru a împiedica sportivii să iasă din suprafaţa de luptă, în afară de cazul în care situaţia este considerată periculoasă.
b) Arbitrul nu trebuie să anunţe Mate atunci când un combatant care a scăpat din Osaekomi-waza, Shime-waza sau Kansetsu-waza pare a avea nevoie de odihnă sau cere o pauză.
4. Situaţii excepţionale
a) Dacă arbitrul anunţă Mate din greşeală în timpul luptei în Ne-waza iar combatanţii se separă, arbitrul poate, dacă este posibil şi în concordanţă cu regula “majorităţii de trei”, să-i reaşeze într-o poziţie cât mai apropiată posibil de aceea pe care au avut-o în momentul lui Mate şi va ordona reluarea luptei, aceasta pentru a repara dezavantajul produs unuia dintre combatanţi.
cot от 8-04-2020, 00:56
Articolul 9. Localizare (zone permise) JUDO MOLDOVA
Articolul 16. Trecerea în Ne Waza JUDO MOLDOVA
Articolul 26. Osaekomi waza JUDO MOLDOVA